5. ΒΑΣΙΛΙΚΟΝ ΔΙΑΤΑΓΜΑ της 31 Οκτ. /12 Νοεμ. 1935 (ΦΕΚ Α΄  542) Περί μητρώου Ειδικοτήτων Β.Ν. Έχοντες υπ΄ όψει τα άρθρ. 9 (εδάφ. 3), 11 (εδάφ. 5), του Νόμ. 6163, το άρθρ. 7 του Νόμ. 6321, και τον Νόμ. ΓπΛ΄, (Εφ. Κ. 1911 Α΄ φύλλον 315) προτάσει του επί των Ναυτικών Υπουργού μετά γνωμοδότησιν του Γ .Ε.Ν. και σύμφωνον του Συμβουλίου Επικρατείας γνωμάτευσιν, απεφασίσαμεν και διατάσσομεν:; Τύπος του Μητρώου Άρθρ.1.-1.Δι΄ έκαστον μόνιμον υπαξιωματικόν ή δίοπον και ναύτην εθελοντήν ή πρότακτον, τηρείται παρά της οικείας Σχολής, εφ΄ όσον ανήκει ούτος εις τα πληρώματα του Β.Ν., ή παρά της αρμοδίας Διευθύνσεως, εφ΄ όσον ανήκει εις το Σώμα των τεχνιτών, δελτίον ως το συναπτόμενον τω παρόντι υπόδειγμα (κατατεθειμένον παρά τω Γ.Ε.Ν.). 2.Τα δελτία ταύτα ταξινομούμενα εν ειδικοίς ενθεμίοις κατά την σειράν της αρχαιότητος των ανδρών, αποτελούσι το μητρώον της ειδικότητος. 3.Εκτός των δελτίων , εκάστη Σχολή ή Διεύθυνσις τηρεί συνεχώς ενημερωμένην επετηρίδα των ανδρών της αρμοδιότητός της, των αναφερομένων εν εδαφ. 1 εις ην εγγράφονται ούτοι κατά σειράν αρχαιότητος. Άρθρ.2.-1.Εις εκάστην Σχολήν ή Διεύθυνσιν, δια διαταγής του προϊσταμένου ορίζεται αξιωματικός καλούμενος “Αξιωματικός Ελέγχου”, όστις είναι υπεύθυνος δια την τήρησιν των εν άρθρ. 1 μητρώων και επετηρίδος. 2.Προς βοήθειαν των Αξιωματικών Ελέγχου δύναται να διατίθηται και ειδικός υπαξιωματικός ή ναύτης. 3.Εν ανεπαρκεία του αριθμού των εν τη Σχολή ή Διευθύνσει υπηρετούντων Αξιωματικών ή εν ελλείψει τούτων τα καθήκοντα του αξιωματικού ελέγχου, εκτελεί αυτοπροσώπως ο προϊστάμενος. Τήρησις του Μητρώου Άρθρ.3.-1.Το Μητρώον ειδικότητος ενημερούται υπ΄ ευθύνην του αξιωματικού ελέγχου εκ των εξής πηγών: α)Εκ της Διευθύνσεως Σπουδών της Σχολής, εξ ης παρέχονται τα σχετικά προς την εκπαίδευσιν και τας εξετάσεις του ανδρός. β)Εκ του γραφείου Γεν. Επιστασίας ή Διευθύνσεως, εξ ου λαμβάνεται πάσα πληροφορία σχετική προς τον άνδρα, εφ΄ όσον ούτος υπηρετεί εν τη Σχολή ή τη Διευθύνσει. γ)Εκ των φύλλων ποιότητος και ετησίων πινάκων. δ)Εκ των φύλλων μεταβολών, άτινα αι Ν. Μονάδες υποβάλλωσι προς τον Α.Δ.Σ. (προκειμένου περί των πληρωμάτων) ή προς Ν.Ε. (προκειμένου περί Τεχνιτών). Ο Α.Δ.Σ. και Ν.Ε. αποστέλλουσι προς την Σχολήν ή την Διεύθυνσιν, αντιστοίχως, τα αποσπάσματα εκείνα, άτινα αφορώσιν άνδρας της αρμοδιότητός της, παραλείποντες τα αναγραφόμενα παρά αυτής ταύτης της Σχολής ή Διευθύνσεως. 2.Οσάκις το δελτίον ανδρός τινος συμπληρωθή χρησιμοποιείται και δεύτερον όπερ τηρείται εν συνεχεία προς το προηγούμενον, ή τα προηγούμενα. 3.Οσάκις ο αξιωματικός Ελέγχου αντικατασταθή, παραδίδει εν προς εν τα δελτία, αφού προηγουμένως χρονολογήση και υπογράψη έκαστον τούτων προς πιστοποίησιν του ότι, μέχρι της χρονολογίας ταύτης, το δελτίον είναι ενημερωμένον. 4.Κατά την αυτήν περίπτωσιν (ως εν εδαφ. 3) παραδίδεται και πλήρως ενημερωμένη η επετηρίς (ως εν άρθρ. 1 εδάφ. 3). Αντίγραφον δε ταύτης  υπογεγραμμένον υπό του παραδίδοντος και παραλαμβάνοντος, και βεβαίωσις περί της κανονικής παραδόσεως του μητρώου και των λοιπών αρχείων του γραφείου ελέγχου, υποβάλλονται ιεραρχικώς προς τον Α.Δ.Σ. η Ν.Ε. Προτάσεις προς τοποθέτησιν Άρθρ.4.-Ο προϊστάμενος υποβάλλει εγκαίρως δι΄ αναφοράς του προς τον Α.Δ.Σ. η Ν.Ε. τας προτάσεις του περί τοποθετήσεως και μεταβολών του προσωπικού της αρμοδιότητός του, οσάκις αύται επιβάλλονται υπό της ανάγκης φοιτήσεως εις Σχολήν, συμπληρώσεως προσόντων προαγωγής ή θαλασσίας υπηρεσίας και δοκιμασίας δι΄ εξετάσεων. Δελτία απολυομένων κλπ. Άρθρ.5.-1.Τα δελτία των απολυομένων και περιερχομένων εις την εφεδρείαν υπαξιωματικών αποστέλλονται εις Ναυτικόν Στρατολογικόν Γραφείον Πειραιώς. 2.Τα δελτία απολυομένων εθελοντών και προτάκτων τηρούνται επί μίαν τριετίαν εις τας οικείας Σχολάς ή Διευθύνσεις μεθ΄ ο αποστέλλονται εις Ναυτικόν Στρατολογικόν Γραφείον Πειραιώς. 3.Τα δελτία των εις αξιωματικούς πληρωμάτων προαγομένων αρχικελευστών αποστέλλονται εις Διεύθυνσιν Διοικητικής Υπηρεσίας Υπουργείου Ναυτικών, (Τμήμα Προσωπικού). Σελ. 285 Μητρώα Π. Ναυτικού 37.Δ.γ.5 Άρθρ.6.-1.Η εφαρμογή του παρόντος άρχεται από της 1ης Ιαν. 1936, από της ημερομηνίας δε ταύτης και επέκεινα δέον να ωσιν συμπεπληρωμένα τα μητρώα ειδικοτήτων. 2.Η αναγραφή επί των δελτίων των μέχρι της 1ης Ιαν. 1936 στοιχείων δέον να έχη συντελεσθή μέχρι 1ης Ιουλ. 1936. 3.Αι Σχολαί και Διευθύνσεις θα παρέχωσι πληροφορίας και αποσπάσματα Μητρώου τ΄ αναγκαιούντα εις Πειθαρ. Συμβούλια, Ναυτοδικεία, και εις πάσαν άλλην περίπτωσιν καθ΄ ην ήθελον ταύτα αιτηθή. Άρθρ.7.-Αι διατάξεις του από 31 Οκτ. 1913 Δ/τος “περί εκτελέσεως του Νόμ. ΓπΛ΄(Εφ. Κ. 1913 Α΄ σελίς 792) καταργούνται εφ΄ όσον αντίκεινται εις τας διατάξεις του παρόντος. Εις τον επί των Ναυτικών Υπουργόν ανατίθεται η δημοσίευσις και εκτέλεσις του παρόντος. Σελ. 286 37.Δ.γ.5 Μητρώα Π. Ναυτικού 